nb en en en fr de da id nb sv da en en da en en da en da en en en en en en da en en en da en en da en da en en en da en en da en da en en en en da en en en nb en en da sv da en en da en en
Fru Fortuna holdt med Herning - "nye billeder" - Svanholm Cricketklub
Tirsdag d. 25. maj 2010 kl. 21:24 af Henrik Pfaff
Men alligevel flot af et hold nyoprykkede juniorer at komme til finalen. Sommetider er man forlovet med fru Fortuna, og det glemmer man som oftest at fremhæve, hvis man vinder.
Sommetider er fru Fortuna slet ikke til stede og sommetider kan hun ikke lide en.
I de lange løb går det nok lige op, og så kan man overveje, hvorfor fra Fortuna overhovedet skal have indflydelse på en idrætskamp, men det er jo en helt anden videnskabelig undersøgelse, vi skal have i gang.
I hvert fald må vi fastslå, at fruen kun i beskedent omfang havde taget ophold hos vort hold i pokalfinalen.
1. Da Hernings topscorer Troels Thøgersen (87) havde 4 point ramte en bold fra Sair Anjum bunden af hans gærde - uden at overliggerne faldt af.
Svanholms Sair Anjum har en besynderlige måde at kaste på, men han blve finalens bedste kaster med 3 gærder for 12, foto Peter Power
2. Hver gang vor toporder viftede med battet lykkedes det dem, at få en kant på.
3. På et afgørende tidspunkt af vor gærdehalvleg, blev Bobby Chawla løbet ud ved at et slag fra hans egen gærdemakker strejfede kasterens fingre og røg i gærdet, mens Bobby var på vej frem.
Bobby Chawla - kunne desværre ikke føre holdet til sejr.
4. Hamid Shah blev løbet ud på et indstik pænt ude fra.
Men fru Fortuna havde ikke helt glemt os. Jim Moniz, der med 59 bragte en vis spænding i kampen, blev tabt på den første bold, han modtog og et par gange efterfølgende.
Hernings Jacob Larsen gribes ud af Svanholms Hassan Rashid (indsat), foto Petere Power
Hernings Haman Zaman appellerer bedende med forgæves, for at få Svanholms Ali Ahmed ud, foto Peter Power.
Herning lavede 169/8 på de 40 overe (Sair Anjum 3/21, Brett Mulder 3/47).
Vi var sådan set aldrig up to Hernings scoringstempo.5 ude for 58, 7/117 på
31 overe. I alt 141 (Moniz 59, Ali Ahmed 16) Men vi skal nu ikke brokke os. Med et hold med 8 under 20 år, der kan nå pokalfinalen, efter at være forladt af garvede landsholdsspillere som Max Overgård, Thomas Hansen og Søren Vestergård (sidstnævnte vil dog gerne vil spille lidt) er det en superpræstation at nå finalen.
Martin Jørgensen står som om han er til begravelse, men så slemt var det heller ikke. Men vandt gjorde vi ikke.